Bokgroep: Rassie kies nege Lions saam met drie nuwelinge | Maroela Media
Die nuwelinge wat deur die Springbokafrigter gekies is, is die jong losskakel van die Stormers, Damian Willemse, en die twee flanke Cyle Brink (Lions) en Marco van Staden (Bulls).
Die manne wat weer by hul spanmaats is, is twee wat verlede jaar die Springbokke aangevoer het, Warren Whiteley en Eben Etzebeth en die Lions se haker Malcolm Marx wat ook verlede jaar laas toetsrugby gespeel het.
Erasmus het nog twee Lions wat weens beserings nie vir die Junietoetse oorweeg kon word nie, Lionel Mapoe en Ross Cronje, by die groep ingesluit. Cronje is een van vier skrumskakels in die groep. Die ander is Embrose Papier, Ivan van Zyl en Faf de Klerk.
Daar is nege Lions in die groep: die voorspelers Whiteley, Marx, Franco Mostert, Cyle Brink, Marvin Orie en die agterspelers Mapoe, Cronjé, Aphiwe Dyantyi en Elton Jantjies.
Die Lions-spelers kon nie verlede en voorverlede week aan die oefenkamp op Stellenbosch deelneem nie omdat hulle vir die Superrugby-eindstryd voorberei het.
Erasmus het ook vir Francois Louw van Bath in die groep ingesluit. Hy het voorverlede jaar in die Juniereeks teen Ierland en daarna ook in die Rugbykampioenskap vir die Springbokke gespeel.
Louw was een van die Bokke se uitblinkers in dié reeks en sal hopelik ewe invloedryk met sy ervaring op en van die veld wees as Duane Vermeulen, wat moontlik dié beste Springbok teen Engeland was.
Die ander oorsese spelers is Faf de Klerk en Willie le Roux. Vermeulen speel in Japan en is nie beskikbaar nie.
Nog ŉ amper vergete Springbok wat weer deel van die Bokgroep is, is die heelagter/vleuel Lwazi Mvovo, wat reeds meer as 130 Superwedstryde vir die Sharks en 27 toetse agter die rug het. Hy sal ideale dekking verskaf vir die beseerde vleuel S’Bu Nkosi en die heelagter (en ook vleuel) Warrick Gelant.
Spelers wat weens beserings nie oorweeg is nie, is Damian de Allende (Stormers), Lood de Jager, Trevor Nyakane (Bulls) en Coenie Oosthuizen en S’bu Nkosi (Sharks). Brink en Jean-Luc du Preez se insluiting is onderworpe aan mediese ondersoeke.
Die groep sal dié week in Kaapstad voorberei en dan na Durban vertrek waar die eerste toets in die Rugbykampioenskap aanstaande Saterdag (18 Augustus) teen die Poemas gespeel word. Die tweede toets is die week daarna, ook teen Argentinië, in Mendoza.
Cyle Brink, Jean-Luc du Preez, Thomas du Toit, Pieter-Steph du Toit, Eben Etzebeth, Steven Kitshoff, Siya Kolisi (kaptein), Francois Louw, Wilco Louw, Frans Malherbe, Malcolm Marx, Bongi Mbonambi, Franco Mostert, Beast Mtawarira, Sikhumbuzo Notshe, Marvin Orie, RG Snyman, Akker van der Merwe, Marco van Staden, Warren Whiteley.
Net soos met die Lions sal ek verskoning vra oor my siening van kwotas as die span tweede eindig in die reeks. Australie en veral NZ gaan die span maklik wen daar en hier. Sal darem seker Argentinie kan wen. Die klug raak al groter. Die maklikste om te bewys is wag tot sekere spelers seerkry. Hy sal nie vervang word met n ou in die groep nie, hy sal van buite vervang word. Glo my, selfs Rassie weet daar is ten minste 8 totale kwotas in daai groep
Wat maak daai Lions LOS skakel daar. Hy kon nie eers Saterdag iets doen nie
grond word gevat en kwotas word toegepas. Kan die twee gesig new Zealanders reel vir n bietjie meel?
Wat moet jantjies en malherbe nog doen om te bewys hulle hoort nie in die bokspan nie?
WAAR IS RUAN COMBRINCK, WAAR IS DIE LEEUS SE STUTTE? NEE WAT ERASMUS, JULLE WIL VERLOOR.